Veisiejų dvaras

Veisiejų dvaras – dvaras, esantis Veisiejuose. Istorija Veisiejuose jau XV a. buvo įkurtas karališkasis dvaras, kurį Lietuvos didysis kunigaikštis Aleksandras 1501 m. skyrė valdyti savo vėliavininkui J. Glinskiui. Vėliau Veisiejai tapo Masalskių nuosavybe, kur Lietuvos didysis etmonas Mykolas Juozapas Masalskis XVIII a. pabaigoje pastatė rūmus. Iki mūsų laikų išliko tik vienas jų flygelis. Parkas Veisiejų dvaro parkas, įrengtas šalia rūmų, yra vienas seniausių Lietuvoje. XIX a. kunigaikščių Oginskių iniciatyva parkas pertvarkytas į peizažinį. 17,5 ha ploto parkas vėl pradėtas prižiūrėti 1950–1959 m. Svarbus parko elementas – 22 aukštų liepų ratas ir augantis 5,1 metro apimties bei 30 m aukščio Veisiejų uosis. 1998 m. parke atidengtas paminklas tarptautinės esperanto kalbos kūrėjui L. L. Zamenhofui.